recursal/SuperWikiNEXT-32B huggingface dataset:
**பசிபிக் நேர வலயம்** (*Pacific Time Zone*, **PT**) என்பது மேற்கு கனடா, மேற்கு ஐக்கிய அமெரிக்கா, மேற்கு மெக்சிக்கோ ஆகிய பகுதிகளின் நேர வலயம் ஆகும். இவ்வலயத்தில் உள்ள இடங்கள் ஒருங்கிணைந்த அனைத்துலக நேரத்தில் இருந்து எட்டு மணி நேரத்தைக் கழித்து (ஒசநே−8) தமது சீர் நேரத்தைப் பேணுகின்றன. கோடை காலங்களில் இவை பகலொளி சேமிப்பு நேரத்தைக் (ஒசநே−7) கடைப்பிடிக்கின்றன.

ஐக்கிய அமெரிக்காவிலும், கனடாவிலும் இந்நேர வலயம் பொதுவாக "பசிபிக் நேர வலயம்" என அழைக்கப்படுகிறது. குறிப்பாக, இவ்வலயத்தில் நேரம் (நவம்பர் முதல் நடு-மார்ச் வரை) "பசிபிக் சீர் நேரம்" (*Pacific Standard Time*, PST) எனவும், பகலொளி சேமிப்புக் காலத்தில் (நடு-மார்ச் முதல் நவம்பர் ஆரம்பம் வரை) "பசிபிக் பகலொளிசேமிப்பு நேரம்" (*Pacific Daylight Time* PDT) எனவும் அழைக்கப்படுகிறது. மெக்சிக்கோவில், இக்காலப்பகுதி வடமேற்கு நேர வலயம் (*Zona Noroeste*, Northwest Zone) என அழைக்கப்படுகிறது. பசிபிக் வலயத்தில் உள்ள மிகப் பெரிய நகரம் லாஸ் ஏஞ்சலஸ் ஆகும்.

கனடா
----

கனடாவில் ஒரேயோரு பகுதி மட்டுமே முழுமையாக பசிபிக் வலயத்தில் உள்ளது:

* யூக்கான்

கனடாவின் ஒரு மாகாணமும், ஒரு பிராந்தியமும் பசிபிக் நேரத்திலும், மலை நேர வலயத்திலும் பிரிக்கப்பட்டுள்ளன:

* பிரிட்டிசு கொலம்பியா
* வடமேற்கு நிலப்பகுதிகள்

மெக்சிக்கோ
----------

* பாகா கலிபோர்னியா
* கொலிமா – கிளேரியன் தீவு

ஐக்கிய அமெரிக்கா
----------------

இரண்டு மாநிலங்கள் பசிபிக் வலயத்தில் முழுமையாக உள்ளன:

* கலிபோர்னியா
* வாசிங்டன்

மூன்று மாநிலங்கள் பசிபிக் வலயத்திலும் மலை நேர வலயத்திலும் உள்ளன:

* ஐடஹோ
* நெவாடா
* ஓரிகன்

ஒரு மாநிலம் பசிபிக் வலயத்திலும் அலாஸ்கா நேர வலயத்திலும் உள்ளது:

* அலாஸ்கா

வெளி இணைப்புகள்
---------------

* The Official NIST US Time பரணிடப்பட்டது 2012-07-17 at the வந்தவழி இயந்திரம்
* Official times across Canada
* World time zone map பரணிடப்பட்டது 2015-12-24 at the வந்தவழி இயந்திரம்
* U.S. time zone map
* History of U.S. time zones and UTC conversion பரணிடப்பட்டது 2011-08-08 at the வந்தவழி இயந்திரம்
* Canada time zone map
* Time zones for major world cities
**காம்போசதேசம்**  இந்தியாவின் வடக்கிலும், காசுமீரதேசத்திற்கு வடகிழக்கிலும், இமயமலையின் மேல்பாகத்திலும், அகன்று விசாலமாக பரவி இருந்த தேசம்.

இருப்பிடம்
----------

இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு தெற்கு பாகத்திலே அதிகமான குகைகள் உண்டு,

மலை, காடு, விலங்குகள்
---------------------

இந்த தேசத்திற்கு நடுவிலும், மேற்கிலும், தெற்குபாக முழுமையிலும் மலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் பரப்பில் அங்கோலம் மரங்கள் அதிகமாக இருக்கும். இத்தேசத்தின் காடுகளில் **கர்கம்** என்னும் வெள்ளைக்குதிரைகளும்,கொடிய காட்டு விலங்குகளும் அதிகம் உண்டு.

நதிகள்
------

இந்த காம்போசதேசத்தின் கிழக்கிலும், பாஞ்சாலதேசத்தின் வடகிழக்கு மூலையில் **கங்கோற்பத்தியில்**கங்கையின் சிறு, சிறு அருவிகள் **சைப்யா**, **சதாநீரா** என்ற இரண்டு நதிகளாகி கிழக்குமுகமாய் ஓடி இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 196 -
**அரசு கலைக்கல்லூரி, மேலூர்** (Government Arts College, Melur) என்பது இந்திய மாநிலம் தமிழ்நாட்டின் மதுரை மாவட்டம் மேலூரில் செயல்பட்டுவரும் அரசினர் கலைக்கல்லூரியாகும். 1969ஆம் ஆண்டில் தொடங்கப்பட்ட இக்கல்லூரி தற்போது மதுரை காமராசர் பல்கலைக்கழகத்தின் இணைவு பெற்றக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் ஏறத்தாழ 2500 மாணவ மாணவிகள் பயின்று வருகின்றனர். இவர்களில் பெரும்பாலானவர்கள் முதல் தலைமுறை பட்டதாரிகள் ஆவர்.

வழங்கும் படிப்புகள்
-------------------

இக்கல்லூரியில் தற்போது 11 இளநிலைப் பட்டப் படிப்புகளும், 10 முதுநிலைப் பட்டப் படிப்புகளும், 3 ஆராய்ச்சி படிப்புகளும் வழங்கப்படுகின்றன.

### இளநிலைப் படிப்புகள்

* வரலாறு
* தமிழ்
* ஆங்கிலம்
* பொருளியல்
* வணிகவியல்
* கணிதம்
* இயற்பியல்
* வேதியியல்
* கணினி அறிவியல்
* தாவரவியல்
* விலங்கியல்

### முதுநிலைப் படிப்புகள்

* வரலாறு
* தமிழ்
* ஆங்கிலம்
* பொருளியல்
* வணிகவியல்
* கணிதம்
* இயற்பியல்
* கணினி அறிவியல்
* தாவரவியல்
* விலங்கியல்

மேற்கோள்கள்
-----------

1. ↑  http://www.colleges-in-tamilnadu

வெளியிணைப்புகள்
---------------

* அதிகாரப்பூர்வ இணையதளம்

இதனையும் காண்க
--------------

* மதுரையில் உள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
**சென்னை படகு விடுதி** (Madras Boat Club) இந்தியாவின் தென்பகுதியில் ஒரு வரலாற்று முக்கியத்துவம் வாய்ந்த நகரமான சென்னை நகரில் அமைந்துள்ள பழமையான படகு மையங்களில் ஒன்றாகும்.

பின்னணி
-------

ஆங்கிலேயர்களின் சிறு குழுவொன்று மெட்ராஸில் (தற்போது சென்னை என்று அழைக்கப்படுகிறது) 1867 இல் இந்த விடுதியை நிறுவினார்கள். இவ்விடுதி முதலில் எண்ணூரில் துவங்கப்பட்டதென பதிவுகளும் உள்ளன, மற்றும் படகோட்டும் வழிகாட்டி ஒருவருடன் சில ஆங்கிலேயர்கள் பயணிப்பது போல படங்கள் இன்னமும் விடுதியின் காப்பகங்களில் கிடைக்கின்றன. இங்கிலாந்தின் ஒரு சில படகோட்டும் மாலுமிகள் இதில் ஈடுபாடு கொண்டு, விடுதி அமைப்பதற்கான யோசனை ஒன்றை உருவாக்கினர்.

பின்னர், 1892 ஆம் ஆண்டில், விடுதி அடையார் ஆற்றின் கரையில் அதன் தற்போதைய இடத்திற்கு மாற்றப்பட்டது. 1874-75 ஆம் ஆண்டில் ஏறக்குறைய 32 படகோட்டும் உறுப்பினர்கள் மற்றும் 24 மற்ற உறுப்பினர்கள் இருந்ததாக விடுதியின் முந்தைய பதிவுகள் தெரிவிக்கின்றன.

1898 ஆம் ஆண்டில், பித்தளைப் பொத்தான்கள் மற்றும் விடுதி *மோனோகிராம்* அடங்கிய அடர்ந்த நீல நிற அங்கி அப்போதைய குழுவால் ஏற்றுக்கொள்ளப்பட்டது. இது அசல் வடிவமைப்பில் மாற்றம் இல்லாமல் இன்றும் பயன்படுத்தப்படுகிறது. சர்வதேச அளவிலான படகோட்டப் போட்டிகள் அந்த ஆண்டுகளில் மிகவும் வழக்கமாக நடத்தப்பட்டன, மேலும் அந்த விளையாட்டானது பரவலான செய்தி ஊடகத்தின் வழியே வெளிவந்தது. ஆரம்பப் பதிவுகளில் பெரும்பாலும் எஃப். ஹெச். வில்சன் என்பவர் அதிக போட்டிகளில் கலந்து கொண்டது தெரிய வ்ருகிறது. அவரது நுரையீரல் வலிமையே இதற்குக் காரணம்.
**பசவ பிரேமானந்த்** (*Basava Premanand*, பெப்ரவரி 17, 1930 - அக்டோபர் 4, 2009) உலகெங்கும் அறியப்பட்ட இந்திய கேரளத்தைச் சேர்ந்த பகுத்தறிவாளரும் இறைமறுப்பாளரும் ஆவார்.

வாழ்க்கை வரலாறு
---------------

பிரேமானந்த் கேரளத்தின்கோழிக்கோட்டில் பிறந்தார். அவரது பெற்றோர்கள் இறையியல் சமூகத்தின் உறுப்பினர்கள்.

1940களில், பிரேமானந்த் வெள்ளையனே வெளியேறு இயக்கத்தில் பங்குபெற பள்ளிப்படிப்பை விட்டார். அடுத்த ஏழு ஆண்டுகள் சாந்திநிகேதன் போன்ற கல்வியமைப்பையொத்த சிறீ ச்டீலா குருகுலத்தில் படித்தார்.

1975 வாக்கில் இந்திய இறைமாந்தர் சத்திய சாயி பாபாவுடன் மோதி அவரது இறைத்தன்மையை பொய்மை என நிறுவுவதில் முழுநேரம் ஈடுபட்டார். அவர் தமது மந்திரவாத ஆற்றல்களை பயன்படுத்தி அத்தகைய இறைமாந்தரால் செய்துகாட்டுவதாகக் கூறப்படும் *விந்தைகளை* அறிவியல் வழியே செய்ய முடிவதைக் காட்டி விளக்கினார். "குரு உடைப்பாளர்கள் (Guru Busters)", என்ற பிரித்தானிய ஆவணப்படத்தில் பிரேமானந்த் மனித ஆற்றலுக்கு மீறியதாகக் கருதப்படும் உடலை அந்தரத்தில் மிதப்பது, உடலைத் துளைப்பது மற்றும் உயிருடன் புதைந்திருப்பது, விபூதி வரவழைப்பது, லிங்கம் வரவழைப்பது, முதுகில் அலகு குத்தி காரை இழுப்பது, தகதகக்கும் தீ குழிக்குள் நிதானமாக நடந்து செல்வது போன்ற விந்தை செயல்களை செய்து காட்டியுள்ளார்.

1982ஆம் ஆண்டில் மகாராட்டிர லோக் வித்யான் நடத்திய *விஞ்ஞான் யாத்ரா* (அறிவியலுக்கான நடை)யிலும் 1987ஆம் ஆண்டில் *பாரத் ஜன் விஞ்ஞான் ஜாதா*விலும் பங்கு கொண்டு பகுத்தறிவு பரவலுக்கு வழிவகுத்தார்.

எண்பதுகளிலிருந்து இருந்தது, இறந்தது எல்லாமே கோயம்புத்தூரில். "கடவுளின் பெயரால் அற்புதங்கள் நிகழ்த்துபவர்கள் அதனை அறிவியல்பூர்வமாக நிரூபித்துக் காட்டினால் அதற்கு ஒரு லட்ச ரூபாய் பரிசு" என பிரேமானந்த் விடுத்த அறைகூவல் அவரைப் போலவே வெல்லப்பட முடியாமல் இன்னமும் சவால் விட்டபடி காத்துக்கொண்டு இருக்கிறது.

பிரேமானந்த் எழுதிய புத்தகங்கள்
------------------------------

### ஆங்கிலத்தில்

1. *Science versus Miracles*
2. *Lure of Miracles*
3. *Divine Octopus*
4. *The Storm of Godmen, God and Diamond Smuggling*
5. *Satya Sai Greed*
6. *Satya Sai Baba & Gold Control Act*
7. *Satya Sai Baba & Kerala Land Reforms Act*
8. *Investigate Balayogi*
9. *United Front - FIRA 2nd National Conference*
10. *Murders in Sai Baba's Bedroom*
11. *A. T. Kovoor Octogenary Souvenir*

### மலையாளத்தில்

1. *Saibabayude Kalikal* hypnotradition.com பரணிடப்பட்டது 2007-04-23 at the வந்தவழி இயந்திரம்
2. *Saidasikal Devadasikal*
3. *Pinthirippanmarude Masterplan*

குறிப்புகள்
-----------

1. 1 2  "National Awardees for Science Popularisation". NIC.. பார்த்த நாள்: 2008-05-16.
2. ↑  Datta, Tanya (2004-06-17). "Sai Baba: God-man or con man?". பிபிசி.. பார்த்த நாள்: 2007-02-24.
3. ↑  "காப்பகப்படுத்தப்பட்ட நகல்". 2010-11-30 அன்று மூலம் பரணிடப்பட்டது. 2009-10-13 அன்று பார்க்கப்பட்டது.

வெளியிணைப்புகள்
---------------

* இந்திய ஐயப்படுவோர் அலுவலகமுறை இணையதளம்
	+ பிரேமானந்த் பற்றி மேலும்  பரணிடப்பட்டது 2016-07-20 at the வந்தவழி இயந்திரம்
* பிரேமானந்த் குறித்த பிபிசி வானொலி ஆவணம் ( RealAudio வடிவு)
* பிரேமானந்த் குறித்த கட்டுரை பரணிடப்பட்டது 2005-08-12 at the வந்தவழி இயந்திரம்
* *குரு* உடைப்பாளர்கள் பரணிடப்பட்டது 2010-11-30 at the வந்தவழி இயந்திரம்
* கம்பீரமாக விடைபெற்றார் - பாமரன் வலைத்தளம்
ஹொங்கொங்கில் மொங் கொக் பகுதியில் ஒரு வீதியில் மெண்டரின் புத்தாண்டை முன்னிட்டு வீதியில் விற்பனைச்செய்யும் மெண்டரின் தோடம்பழச் செடிகள்
ஹொங்கொங், மொங் கொக் வீதி ஒன்றில் விற்பனைச்செய்யும் மெண்டரின் தோடம்பழச் செடிகளின் வகைகள்
**மெண்டரின் தோடம்பழச் செடிகள்** (Mandarie Orange plants) என்பது மெண்டரின் தோடம்பழம் காய்க்கும் சிறிய செடி வகைகள் ஆகும். சிலர் இதனை சிறிய வகை மரங்கள் என்று குறிப்பிட்டாலும் இதன் தோற்றம் ஒரு செடியாகவே உள்ளது. இந்த மெண்டரின் தோடம்பழச் செடிகளில் பல உட்பிரிவுகள் உள்ளன. சிலச் செடிகள் ஒரு அடி மட்டுமே வளரும். சில 2, 3, 4, 5 அடிகள் வரை வளரும். இந்த சிறிய தோடம்பழச் செடிகளில், பூஞ்செடிகளில் பூக்கள் பூத்து குளுங்குவதுப் போன்று தோடம்பழங்களும் நூற்றுக்கணக்கில் காய்த்துக் குளுங்கும்.

சீனப் புத்தாண்டு மற்றும் பாரம்பரிய பழக்கவழக்கம்
-----------------------------------------------

இந்த மெண்டரின் தோடம்பழச் செடிகளின் பயன்பாடானது சீனப் புத்தாண்டுக் கொண்டாட்டத்தில் ஒரு முக்கிய பங்கு வகிக்கின்றது. சீனப் புத்தாண்டையொட்டி வீடுகள், வேலைசெய்யும் பணிமனைகள், வணிக நிலையங்கள் போன்ற இடங்களின் முகப்பில் அல்லது விராந்தையில், (வீடுகளின் முன்னால் வைக்கும் பூஞ்செடிகள் போன்று) மெண்டரின் தோடம்பழச்செடியை அழகாக காட்சிப்படுத்தி வைப்பது சீனப் பாரம்பரிய பழக்கவழக்கங்களில் ஒன்றாகும். சீனப் புத்தாண்டு காலத்தில் இந்த மெண்டரின் தோடம்பழச் செடிகள் வணிகம் வீதிகளெங்கும் களைக்கட்டும்.

பிற நாடுகளில்
-------------

சீனப் பாரம்பரிய பழக்கவழக்கங்களில் ஒன்றான, சீனப் புத்தாண்டுக் காலத்தில் மெண்டரின் தோடம்பழச் செடிகளை வீட்டின் முகப்பில் அல்லது விராந்தையில் வைப்பது சீனாவில் மட்டும்மன்றி, ஹொங்கொங், மக்காவ், தாய்வான் மற்றும் சீனர்கள் செறிந்து வாழும் அல்லது சீனப் பாரம்பரிய பழக்கவழக்கங்கள் பரவிய நாடுகளான சிங்கப்பூர், இந்தோனேசியா போன்ற நாடுகளிலும் இப்பழக்கவழக்கம் காணப்படுகின்றது.

வெளியிணைப்புகள்
---------------

* How to Plant Mandarin Oranges
**அரசினர் தொழில்நுட்பக் கல்லூரி** (*Government College of Technology - GCT*), தமிழ் நாட்டில் கோவை மாநகரில் உள்ள ஓர் அரசு தன்னாட்சி நுட்பவியல் கல்லூரியாகும்.

வரலாறு:
-------

இரண்டாம் உலகப் போரின் முடிவில், போரின் பாதிப்புகளிலிருந்து மீள்வதற்கும், தொழில் மற்றும் வளர்ச்சிக்கு தேவைப்பட்ட தேர்ந்த பொறியாளர்களின் பற்றாக்குறையைப் போக்குவதற்கும் அன்றைய *மதராஸ் அரசின்* பொதுநலக் கொள்கையின் முலம் 1945 ஆம் ஆண்டு ஜூலை மாதம் *ஆர்தர் ஹோப் நுட்பவியல் கல்லூரி* என்ற பெயரில், இந்த அ.தொ.க கல்லூரி தொடங்கப்பெற்றது. மக்கள் சேவகரும் தொழிலதிபருமான கோவை கோபால்சாமி துரைசாமி நாயுடு (கோ.து நாயுடு- ஆங்கிலம்: GD Naidu) அவர்களின் இரண்டு லட்ச ருபாய் நன்கொடையைப் பயன்படுத்தி, கோவை பீளமேட்டிலுள்ள அவருடைய நிறுவனம் இலவசமாக அளித்த இடத்தில் 1945 ஆம் ஆண்டு தொடங்கப்பெற்றது. பின்னர் 1950 ஆம் ஆண்டு கோவை தடாகம் சாலையில் இப்போதுள்ள இடத்திற்கு மாற்றப்பெற்றது. 1951 ஆம் ஆண்டு சென்னை பல்கலைகழகத்தால் அங்கீகரிக்கப்பெற்று பொதுவியல், இயந்திரவியல் மற்றும் மின்பொறி இயல் ஆகிய துறைகளில் பட்ட படிப்புகள் வழங்கப்பெற்றன. கல்லூரியின் பிரதான கட்டிடம், 1959 ஆம் ஆண்டு அக்டோபர் 8 ஆம் நாள் அன்றைய இந்திய துணைக் குடியரசுத் தலைவர் சர்வபள்ளி ராதாகிருஷ்ணன் அவர்களால் திறந்துவைக்கப்பெற்றது.

துறைகள்:
--------

பொது பொறியியல்,
மின்பொறி மற்றும் மின்னணுவியல்,
இயந்திரவியல்,
உற்பத்தியியல்,
மின்னணு மற்றும் தொலைதொடரிபியல்,
கணினி ஆய்வியல் மற்றும் தகவல் தொழில்நுட்பவியல்,
உயிர்தொழில்நுட்பவியல்.

முன்னாள் மாணவர்கள் கூட்டமைப்பு (GCT Alumni Association):
--------------------------------------------------------

இருபதிற்கும் மேற்பட்ட கல்வி ஊக்கதொகைகளினால் தற்போதைய மாணவர்களை ஊக்குவிப்பதுடன், கூட்டமைப்பு கல்லூரியின் முன்னேற்றதிக்கும் துணை நிற்கின்றது. நீண்டநாள் திட்டமான கூட்டமைப்பிற்கென்று ஒரு கட்டிடம் பல முன்னாள் மாணவர்களின் அன்பளிப்பினால் இப்போது கட்டிடமாக உருவெடுத்துக்கொண்டு இருக்கிறது. முழுக்க முன்னாள் மாணவர்களின் நன்கொடையினாலேயே முன்று கோடி ருபாய் செலவில் நிர்மாணிக்கப்படும் இந்த **அ.தொ.க முன்னாள் மாணவர் பல்பயன் மையம்**, மார்ச் 9 , 2009 அன்று அடிக்கல்நாட்டி துவக்கப்பெற்றது.

குறிப்பிடத்தக்க முன்னாள் மாணவர்கள்:
-----------------------------------

மயில்சாமி அண்ணாதுரை - திட்ட இயக்குனர், சந்திராயன்-1 திட்டம், இந்திய விண்வெளி ஆய்வு மையம்.

வெளி இணைப்புகள்
---------------

* கல்லூரியின் அதிகாரபூர்வ வலைத்தளம் பரணிடப்பட்டது 2010-01-14 at the வந்தவழி இயந்திரம்
* முன்னாள் மாணவர்கள் கூட்டமைப்பின் வலைத்தளம்

| * பா
* உ
* தொ
  தமிழ்நாடு அரசு பொறியியல் கல்லூரிகள்  |
| --- |
| 
* அரசினர் தொழில்நுட்பக் கல்லூரி, கோயம்புத்தூர்
* அழகப்ப செட்டியார் பொறியியல் மற்றும் தொழில்நுட்பக் கல்லூரி
* அரசு பொறியியல் கல்லூரி, சேலம்
* அரசினர் பொறியியல் கல்லூரி, திருநெல்வேலி
* அரசு பொறியியல் கல்லூரி, ஈரோடு
* தந்தை பெரியார் அரசு தொழில்நுட்ப கல்லூரி
* அரசினர் பொறியியற் கல்லூரி பர்கூர்
* அரசினர் பொறியியல் கல்லூரி, தஞ்சாவூர்
* அரசினர் பொறியியல் கல்லூரி, போடிநாயக்கனூர்
* அரசினர் பொறியியல் கல்லூரி, தர்மபுரி
* அரசினர் பொறியியல் கல்லூரி, சிறீரங்கம்

 |
நீலப்புட்டி வேதிவினை
**நீலப்புட்டி வேதிவினை** *(Blue bottle experiment )* என்பது ஒரு வகையான வேதியியல் செயல்விளக்கச் சோதனையாகும். குளுக்கோஸ், சோடியம் ஐதராக்சைடு, மெத்திலீன் நீலநிறமி மற்றும் சிறிதளவு காற்று கரைந்துள்ள நீர்மக் கரைசல் ஒரு மூடிய புட்டிக்குள் எடுத்துக் கொள்ளப்படுகிறது. குடுவையை அசைத்துக் கலக்கும் பொழுது நீலநிறமாக மாறும் கரைசல் சிறிது நேரத்திற்குப்பின் நிறமற்ற கரைசலாக மாறிவிடுகிறது. மறுபடியும் இவ்வாறு குடுவையை அசைத்து அசைத்துக் கலக்கினால் நீலநிறம் தோன்றுவதும் மறைவதும் தொடர்கிறது. ஆய்வகச் சோதனைகள் செய்துகற்க இந்தச்சோதனை ஒரு உன்னதமான வேதியியல் பரிசோதனையாகும். குளுக்கோசைத் தவிர மற்ற குறைக்கும் சர்க்கரைகள் மற்றும் குறைக்கும் சாயங்களை இச்சோதனைக்குப் பயன்படுத்த முடியும்.

உன்னதமான இவ்வேதிவினையில் ஈடுபடும் கரைசலில் குளுக்கோஸ், சோடியம் ஐதராக்சைடு, மெத்திலீன் நீலநிறமி மற்றும் சிறிதளவு காற்று ஆகியவை கரைந்துள்ளன. முதல்படி நிலையில் குளுக்கோஸ் சோடியம் ஐதராக்சைடு காரத்துடன் வினைபுரிந்து ஈனொலேட்டு அயனி உருவாகிறது. அடுத்த இரண்டாவது நிலையில் ஈனொலேட்டு அயனி மெத்திலீன் நீலநிறமியுடன் ஆக்சிசனேற்ற ஒடுக்கவினையில் ஈடுபடுகிறது. குளுக்கோஸ் குளுக்கோனிக் அமிலமாக ஆக்சிசனேற்றம் அடைந்து அந்தக் காரக் கரைசலில் சோடியம் குளுக்கோனேட் வடிவில் காணப்படுகிறது. மெத்திலீன் நீலமானது குறைக்கப்பட்டு நிறமற்ற லியூக்கோ மெத்திலீன் நீலமாக மாறுகிறது.
இங்கு போதுமான அளவுக்கு ஆக்சிசன் இருக்கும் பட்சத்தில் லியூக்கோ மெத்திலீன் ஆக்சிசனேற்றம் செய்யப்பட்டு மீண்டும் நீலநிறம் தோன்றுகிறது. குடுவையை அசைப்பதன் மூலமாக அங்கு ஆக்சிசனின் அளவை அதிகரிக்க முடிகிறது. அசைவு இல்லா நிலையில் ஆக்சிசனின் அளவு குறைந்து மீண்டும் ஒடுக்கவினை நிகழ்கிறது. குளுக்கோசில் நிகழும் வினை முதல்நிலை வினை வகையாகவும் மெத்திலீன் நீலம் மற்றும் ஐதராக்சைடுகள் ஆக்சிசனில் சுழிநிலை வினை வகையாகவும் நிகழ்கின்றன.

சோடியம் குளுக்கோனேட் தவிர மற்ற ஆக்சிசனேற்ற குளுக்கோஸ் பொருட்கள் குளூக்கோசொன், குளூக்கோனோனேட்டு போன்றவைகளாகும். குளூக்கோனோனேட்டு இறுதியாக குளூக்கோனோனிக் அமிலமாக மாறுகிறது

மேற்கோள்கள்
-----------

1. ↑  *the blue bottle' reaction* By Colin Baker Exhibition chemistry @ rsc.org
2. ↑  *What Is Happening When the Blue Bottle Bleaches: An Investigation of the Methylene Blue-Catalyzed Air Oxidation of Glucose*, Laurens Anderson, Stacy M. Wittkopp, Christopher J. Painter, Jessica J. Liegel, Rodney Schreiner, Jerry A. Bell, and Bassam Z. Shakhashiri Journal of Chemical Education 2012 89 (11), 1425-1431 எஆசு:10.1021/ed200511d

வெளிப்புற இணைப்புகள்
--------------------

* blue bottle reaction @ youtube

.
**நீலம்** மகாபாரதத்தை அடிப்படையாகக் கொண்டு ஜெயமோகன் எழுதிவரும் புதின வரிசையில் நான்காவது புதினமாகும். கிருஷ்ணனின் வாழ்க்கையையும் ராதையுடன் உள்ள உறவையும் சொல்கிறது

பின்புலம்
---------

ஜனவரி1 ,2014 முதல் ஜெயமோகன் வெண்முரசு என்றபேரில் மகாபாரதத்தை அடிப்படையாகக் கொண்டு புதினங்களை எழுதத் தொடங்கினார். இவை அவரது இணையதளத்தில் தொடராக வெளிவந்தன. www.venmurasu.in லும் இத்தொடர் வெளிவந்தது. ஷண்முகவேல் வரையும் ஓவியங்களும் இடம்பெற்றிருந்தன. முதற்கனல் மழைப்பாடல் வண்ணக்கடல் ஆகிய புதினங்களுக்குப்பின் நீலம் வெளிவந்தது. ஆகஸ்ட் 20 முதல் செப்டெம்பர் 26 வரை 38 நாட்கள் தொடராக வெளிவந்தது இந்நாவல்.

கட்டமைப்பு
----------

மகாபாரதப் பின்னணி கொண்டிருந்தாலும் இப்புதினம் பெரும்பாலும் பாகவதத்தை ஒட்டியே எழுதப்படுகிறது. கண்ணன் ராதை உறவு ஜயதேவரின் அஷ்டபதியை அடிப்படையாகக் கொண்டது. ராதையின் பார்வை வழியாக கண்ணனின் கதையைச் சொல்லும் படைப்பு இது. ராதை குழந்தையாக கண்ணனைக் காண்பதில் தொடங்குகிறது. ராதைக்கும் கண்ணனுக்குமான உறவு ஒரு கதையோட்டமாகவும் கண்ணன் கம்சனைக்கொல்வது வரையிலான கதை இன்னொரு கதையோட்டமாகவும் சொல்லப்படுகிறது

நடை
---

எதுகைமோனையும் உணர்ச்சிக்கொந்தளிப்பும் கொண்ட நடையில் இப்புதினம் எழுதப்பட்டுள்ளது
நற்றிணைப்பதிப்பகம் இதை வெளியிட்டுள்ளது. கிழக்கு பதிப்பக வெளியீடும் உள்ளது.

குறிப்புகள்
-----------

1. ↑  "நீலம் venmurasu.in". 24 May 2021 அன்று பார்க்கப்பட்டது.
2. ↑  "கிழக்கு பதிப்பக வெளியீடு". 24 May 2021 அன்று பார்க்கப்பட்டது.
Indian woman in wheelchair receives award from a man who is President குடியரசுத் தலைவர்ராம்நாத் கோவிந்திடம் இருந்து நாரி சக்தி விருதினைப் பெரும் மொகபத்ரா
**சுருதி மொகாபத்ரா** (*Sruti Mohapatra*)(பிறப்பு 1963) என்பவர் இந்திய ஊனமுற்றோர் உரிமை ஆர்வலர் ஆவார்.

பணி
---

சுருதி மொஹபத்ரா 1963 ஆம் ஆண்டு பிறந்தார். இவர் இந்தியாவின் ஒடிசா மாநிலத் தலைநகரான புவனேசுவரத்தில் வசிக்கிறார். 1987ஆம் ஆண்டில், இவர் ஒன்றிய அரசுப்பணியாளர் தேர்வாணைய தேர்வில் தேர்ச்சி பெற்ற பிறகு இந்திய ஆட்சிப் பணி அதிகாரியாக சேவையை தொடர விரும்பினார். ஆனால் மகிழ்வுந்து விபத்தில் இவரது முதுகுத் தண்டுவடத்தில் காயம் ஏற்பட்டது. மொகபத்ரா சக்கர நாற்காலியில் வாழ்க்கையினை தொடர வேண்டியதானது. இவர் ஊனமுற்றோர் உரிமைகளுக்காக பிரச்சாரம் செய்து வருகிறார். குழந்தைகள் உரிமைகள் பாதுகாப்புக்கான ஒடிசா மாநில ஆணையத்தின் தலைவராகவும், மாற்றுத்திறனாளிகளின் உரிமைகளுக்கான தேசியக் குழுவின் உறுப்பினராகவும் உள்ளார்.

2009ஆம் ஆண்டில், பூரியில் உள்ள ஜெகன் நாதர் கோவிலை சக்கர நாற்காலி பயன்படுத்துபவர்களுக்கு அணுகக்கூடியதாக மாற்றப்பட்டபோது மற்ற ஆர்வலர்களுடன் இணைந்து வெற்றி பெற்றார். இந்தியாவில் COVID-19 தொற்றுநோய்களின் போது, ஒடிசாவில் 43 சதவீத ஊனமுற்ற குழந்தைகள் பள்ளியை விட்டு வெளியேறுவதாக எச்சரித்தார்.

விருதுகளும் அங்கீகாரமும்
------------------------

மொகபத்ரா 2010-ல் *ரியல் ஹீரோஸ் விருதைப்* பெற்றார். 2022ஆம் ஆண்டு அனைத்துல பெண்கள் நாளன்று குடியரசுத் தலைவர் ராம்நாத் கோவிந்த் மொகபத்ராவிற்கு 2021ஆம் ஆண்டிற்கான நாரி சக்தி விருதினை வழங்கினார்.

மேற்கோள்கள்
-----------

1. 1 2 3 4  Baral, Maitree (6 November 2017). "'Disability' Rendered Her Unsuitable For IAS: Meet Sruti Mohapatra, Crusader For People With Disabilities" (in en). *NDTV*. .
2. 1 2  "Sruti Mohapatra Gives The Disabled Opportunities She Never Had" (in en). *Outlook India*. 5 February 2022. .
3. 1 2  Kainthola, Deepanshu (8 March 2022). "President Presents Nari Shakti Puraskar for the Years 2020, 2021" (in en). *Tatsat Chronicle Magazine*. .
4. ↑  Mahapatra, Sampad (28 October 2009). "Temple for special people". *NDTV*. .
5. ↑  "43 lakh disabled students across states may drop out, unable to cope with e-education". *The Times of India*. 25 July 2020. .
திரிபுக் கொள்கை விசாரணை நீதிமன்றத்தின்முன் கலீலியோ கலிலி
**திரிபுக் கொள்கை விசாரணை** (*Inquisition*) என்பது கத்தோலிக்க திருச்சபையின் சட்ட அமைப்பின் ஒருபிரிவு ஆகும். இதன் நோக்கம் கிறிஸ்தவத்திற்கு கட்டாயமாக மதம் மாற்றம் செய்யப்பட்ட இரகசிய யூதர்கள் மற்றும் இரகசிய கிறிஸ்தவர்கள், தங்களின் முந்தைய யூத, இசுலாமிய சமய வழிபாடுகளை மறைமுகமாக பின்பற்றும் திரிபுக் கொள்கையாளர்களை எதிர்ப்பதுடன், அவர்களை விசாரணை செய்து உரிய தண்டணை வழகுவதும் ஆகும். 

இந்த விசாரணை 12ஆம் நூற்றாண்டில் பிரான்சில் கிறித்தவ பிரிவினையாளர்களுக்கெதிராக, குறிப்பாக இரகசிய யூதர்கள், இரகசிய கிறிஸ்தவர்கள் மற்றும் கிறித்துவத்திற்கு எதிரானர்களை விசாரணை நடத்தி தண்டிக்க துவங்கப்பட்டது. இது 14-ஆம் நூற்றாண்டுவரை நடப்பில் இருந்தது. 1250கள் முதல் இது தொமினிக்கன் சபையோடு தொடர்புடையதாயிற்று. 14ஆம் நூற்றாண்டில் நைட் டெம்பிளர் மற்றும் பெகுயின்ஸ் ஆகியோர் இவ்வமைப்பால் விசாரிக்கப்பட்டனர் என்பது குறிக்கத்தக்கது.

மத்தியக்காலத்தின் முடிவில் சீர்திருத்த இயக்கமும் கத்தோலிக்க மறுமலர்ச்சியும் தோன்றியபோது இதன் அவசியமும் தேவையும் மாறியது. இது அவ்வமையம் பிற ஐரோப்பிய நாடுகளிலும், ஆசியாவிலும், அமெரிக்காக்களிலும் நிறுவப்பட்டது.

இவ்வமைப்பு 18ஆம் நூற்றாண்டுவரை நடப்பில் இருந்ததென்றாலும், திருத்தந்தை நாடுகளுக்கு வெளியே நெப்போலியப் போர்களுக்குப் பின் இல்லமல் போயிற்று. 1904இல் இவ்வமைப்பின் பெயர் *நம்பிக்கை கோட்பாடுகளுக்கான ஆணைக்குழு* (Congregation for the Doctrine of the Faith) என பெயர் மாற்றப்பட்டது.

இவ்வமைப்பால் குற்றவாளிகளாக அறிவிக்கப்படவர்கள் அவர்களின் நாட்டு அரசர்களால் சித்தரவதை, உரிமை மறுப்புகள், பொருளாதார தடைகள், மரண தண்டனை என்று பல்வேறு வகைகளில் துன்புறுத்தப்பட்டார்கள். இந்த நடவைக்கைகளால் கருத்து வெளிப்பாட்டுச் சுதந்திரம் வெகுவாகப் பாதிக்கப்பட்டு மத்திய காலத்தில் ஐரோப்பாவின் இரண்ட காலத்துக்கு ஒரு முக்கிய காரணமாக அமைந்தது.

இதனையும் காண்க
--------------

* இடைக்கால திரிபுக் கொள்கை விசாரணை
* எசுப்பானிய திரிபுக் கொள்கை விசாரணை
* போர்த்துகீசிய திரிபுக் கொள்கை விசாரணை
* கோவா சமயக் குற்றவிசாரணை
* உரோமைச் சமயக் குற்ற விசாரணை

மேற்கோள்கள்
-----------

விக்கிமீடியா பொதுவகத்தில்,  
 ***திரிபுக் கொள்கை விசாரணை***   
என்பதின் ஊடகங்கள் உள்ளன. 

1. ↑  The Inquisition
2. ↑  Inquisition
3. ↑  Murphy, Cullen (2012). *God's Jury*. New York: Mariner Books - Houghton, Miflin, Harcourt. பக். 150. .
4. ↑  J. B. Bury. (1913). Freedom of Thought. New York: Holt and Company.

வெளி இணைப்புகள்
---------------

* Spanish Inquisition 1478–1834
* The Inquisition is the institutional practice of specially appointed Roman Catholic priests
நீலப்பச்சைப்பாசி மாத்திரைகள்

**சுருள்பாசி** (Spirulina) அல்லது நீலப்பச்சைப்பாக்டீரியா என அழைக்கப்படும் நுண்ணுயிரி சயனோபாக்டீரியா (Cyanobacteria) மனிதர்களாலும், விலங்குகளாலும் உண்ணத்தக்கவையாகும். முதன்மையாக, இரண்டு சயனோபாக்டீரியா இனங்கள் (ஆர்த்ரோஸ்பைரா பிளாட்டென்சிஸ், ஆர்த்ரோஸ்பைரா மேக்சிமா) உணவுக் குறைநிரப்பிகளாக உபயோகப்படுத்தப்படுகின்றன. உலகெங்கிலும் நீலப்பச்சைப்பாசி வளர்க்கப்படுகிறது. இவை, உணவுக் குறைநிரப்பிகளாகவும், முழு உணவாகவும் பயன்படுத்தப்படுகிறது. நீலப்பச்சைப்பாசி மாத்திரைகளாகவும், அவலாகவும், பொடியாகவும் கிடைகின்றது. இவை மீன்வளர்ப்பிலும், மீன் காட்சியகங்கள், கோழிப்பண்ணைகளிலும் தீவனக் குறைநிரப்பியாகப் பயன்படுத்தப்படுகின்றது.

இது ஒன்றுக்கும் மேற்பட்ட செல்களால் ஆன நுண்ணிய உடல் அமைப்பு கொண்ட அர்த்ரோஸ்பைரா (Arthrospira) என்ற நீலப்பச்சைப்பாசி வகையைச் சேர்ந்த பாசியைக் கொண்டு தயாரிக்கப்படுகிறது. இந்தப் பாசி வகையை வெறும் கண்களால் பார்க்க இயலாது. இது ஓரளவு உப்பு மற்றும் காரத் தன்மை உடைய நீரில் வளரக்கூடியது. இதற்கு 1927-ம் ஆண்டு ஒரு செருமனிய அறிவியலாளரால் ஸ்பைருலினா என்று பெயரிடப்பட்டது. ஆனால் இப்பெயருக்கும் ஸ்பைருலினா என்ற பேரினத்துக்கும் எவ்விதத் தொடர்பும் இல்லை. உலகம் முழுவதும் இதில் சுமார் 30,000 வகைகள் உள்ளன. இது பாசி வகையை சேர்ந்த புராதன உயிரினம். ஸ்பைருலினாவில் உள்ள ஊட்டச்சத்துக்கள் மனித உடலில் உள்ள செல்களால் சுலபமாக உறிஞ்சப்படும் நிலையில் உள்ளது.

மற்ற உணவுப் பொருள்களை விட அதிக புரதச்சத்து நிறைந்துள்ளது. இந்த பாசி உடல் ஆரோக்கியத்தை பெருக்கும் மிக முக்கியமான உணவாகத் திகழ்கிறது. அதனால், விண்வெளிக்குச் செல்லும் வீரர்கள் இந்தப் பாசியையே உணவாக எடுத்துக் கொள்கின்றனர். மீன் உணவில் புரதச்சத்து அதிகம் இருப்பதற்கு அவை பாசிகளை முக்கிய உணவாகக் கொள்ளவதே காரணமாகும். இதை உணவாக பயன்படுத்தலாம்.

ஸ்பைருலினா கேப்சூல்: விண்வெளிக்கு செல்லும் விஞ்ஞானிகள், பல நாட்கள் அங்கு தங்கி ஆய்வு பணியில் ஈடுபடும் போது, சாப்பாட்டிற்கு பதிலாக, "ஸ்பைருலினா கேப்சூல்'கள் தான் உட்கொள்கின்றனர். இந்த "ஸ்பைருலினா' கண்டுபிடிக்கப்பட்டதற்கான காரணம், தென் ஆப்பிரிக்காவில் கடும் பஞ்சம் ஏற்பட்ட போது, மடகாஸ்கர் பகுதியில் உள்ளவர்கள், தண்ணீரை மட்டும் குடித்து உயிர் வாழ்ந்தனர். இதை ஆய்வு செய்த விஞ்ஞானிகள், தண்ணீரில் ஸ்பைருலினா என்ற பச்சைய பொருள் இருப்பதை கண்டனர். இதில் புரதம் 65%, கொழுப்பு 5%, கார்போஹைட்ரேட் 20% உள்ளது. மேலும், இதில் காமா-லினோலெனிக் அமிலமும் உள்ளது.

வெளியிணைப்புகள்
---------------

* "Blue-green Algae". *MedlinePlus*. National Institutes of Health. December 2011.
* "Blue-green Algae". Memorial Sloan-Kettering Cancer Center. December 2011.
* "Spirulina". University of Maryland Medical Center. June 2011.
* "Spirulina". Beth Israel Deaconess Medical Center. August 2011.

மேற்கோள்கள்
-----------

1. ↑  "[பணம் குவிக்கும் பண்ணைத்தொழில்கள் - 6 - தொட்டியில் வளரும் பணம்... ஸ்பைருலினா!]". .
2. ↑  Vonshak, A. (ed.). *Spirulina platensis (Arthrospira): Physiology, Cell-biology and Biotechnology.* London: Taylor & Francis, 1997.
இராசராட்டிரப் பாண்டியரின் கீழ் வட இலங்கை (நீல நிறம்) கி.பி. 436 - 463

| இராசராட்டிரம் |
| --- |
| வம்சம் | பாண்டியர் |
| நாடு | இராசராட்டிரம் |
| எல்லை | மகாவலி கங்கை ஆறு (தெற்கெல்லை) மற்ற திசைகளில் கடல் |
| தலைநகரம் | அநுராதபுரம் |
| இராசராட்டிரப் பாண்டியர்களின் பட்டியல் |
| பாண்டு (பாண்டியன்) | பொ.பி. 436 - 441 |
| பரிந்தன் | பொ.பி. 441 - 444 |
| இளம் பரிந்தன் | பொ.பி. 444 - 460 |
| திரிதரன் | பொ.பி. 460 |
| தாட்டியன் | பொ.பி. 460 - 463 |
| பிட்டியன் | பொ.பி. 463 |

**திரிதரன்** (பொ.பி. 460) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் நாலாமானவன். இவன் இளம் பரிந்தன் (பொ.பி. 444 - 460) என்ற இராசராட்டிரப் பாண்டியர்களுள் மானவனின் ஆட்சிக்குப் பிறகு ஆண்டவன். இவன் ஆட்சியில் இரண்டாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று திரிதரனையும் கொன்றான் என அறிய முடிகிறது. அதற்குப்பிறகு தாட்டியன் என்னும் இராசராட்டிரப் பாண்டியர் மன்னன் இராசராட்டிரம் அரசை ஆண்டான்.

மூல நூல்கள்
-----------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்

மேற்கோள்கள்
-----------

1. ↑  சூல வம்சம், 38ஆம் பரிச்சேதம், 32
**புத்தமித்திரா** (**Buddhamitrā**) (பிறப்பு: c. 60) இந்தியாவின் குசான் பேரரசில் வாழ்ந்த பௌத்த பிக்குணி ஆவார்.இவர் சர்வாஸ்திவாத பௌத்த தத்துவப்பள்ளியைச் சேர்ந்தவர்.

வட இந்தியாவில் கங்கை ஆறு பாயும் மூன்று நகரங்களில் உள்ள கௌதம புத்தர் மற்றும் போதிசத்துவர் சிற்பங்களில், புத்தமித்திராவைப் பற்றிய குறிப்புகள் உள்ளது. 

இவர் பண்டைய சர்வாஸ்திவாத பௌத்த தத்துவத்தை பரப்ப நிதியுதவி வழங்கியதாக அறியப்படுகிறார்.

வாழ்க்கையும், பணிகளும்
----------------------

புத்தமித்திரா குசான் பேரரசில் கிபி 60ல் மதுரா நகரத்தில் செல்வச் செழிப்பான பௌத்தக் குடும்பத்தில் பிறந்தவர். புத்தமித்திரா பௌத்த சங்கத்தில் சேர்ந்து பிக்குணியாக மாறியவர்.

இவரது குரு பாலர் பண்டைய சர்வாஸ்திவாத பௌத்த தத்துவப்பள்ளியைச் சேர்ந்தவர். புத்தமித்திரா, குரு பாலாவிடம் திரிபிடகத்தை கற்றவர். 

கிபி 117ல் புத்தமித்திராவும், அவரது குரு பாலரும் இணைந்து, புஷ்யவுத்தி எனும் பிக்குவின் துணையுடன் பண்டைய சிராவஸ்தி மற்றும் சாரநாத்தில் கௌதம புத்தருக்கு நினைவுச் சின்னம் அமைத்தனர்.

குசான் பேரரசின் ஆளுநர்களுடன் உதவியுடன், புத்தமித்திரா, அடுத்த ஆறு ஆண்டுகளில் கௌசாம்பி நகரத்தில் கௌதம புத்தருக்கு பல நினைவுச் சின்னங்கள் எழுப்பினர். இவர் நிறுவிய கௌதம புத்தர் நின்ற நிலையில் உள்ள சிற்பம் தற்போது அலகாபாத் அருங்காட்சியகத்தில் உள்ளது. 

கிபி முதல் நூற்றாண்டில் சர்வாஸ்திவாத பௌத்தர்கள், காஷ்மீரத்தில் கூட்டிய நான்காம் பௌத்த சங்கத்திற்கு அரசியல் ஆதரவு, நிதியுதவிக்கு முயற்சி எடுத்தவர்.

மேலும் படிக்க
-------------

* Bracey, Robert. "Buddhamitra". 2013-09-23 அன்று மூலம் பரணிடப்பட்டது. 2018-05-16 அன்று பார்க்கப்பட்டது. and "Women and Religion (Bibliography)". A Rough Guide to Kushan History (kushan.org). மார்ச் 7, 2012 அன்று மூலம் பரணிடப்பட்டது. August 2, 2013 அன்று பார்க்கப்பட்டது. Italic or bold markup not allowed in: `|publisher=` (உதவி)

அடிக்குறிப்புகள்
----------------

1. ↑  "Buddhamitra". 2013-09-23 அன்று மூலம் பரணிடப்பட்டது. 2018-05-16 அன்று பார்க்கப்பட்டது.
2. ↑  Skilling, Peter (2001). "Nuns, Laywomen, Donors, Goddesses: Female Roles in Early Indian Buddhism" (PDF). *Journal of the International Association of Buddhist Studies* (Open Journal System: University of Heidelberg) **24** (2): 14 (135 or 235).. பார்த்த நாள்: July 31, 2013.
3. ↑  "No women are mentioned in the sources. Yet the importance of women in inscriptions implies that some were probably involved." in "The Fourth Buddhist Council". A Rough Guide to Kushan History (kushan.org). August 1, 2013 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "The Fourth Buddhist Council". 2017-12-03 அன்று மூலம் பரணிடப்பட்டது. 2018-05-16 அன்று பார்க்கப்பட்டது.
திரிபு
------

பொருளின் மீது உருக்குலைவு விசை செயல்படும் பொது அதன் பரிமாணத்தில் ஏற்படும் மாற்றத்திற்கும், ஆரம்ப பரிமாணத்திற்குமிடையே உள்ள தகைவு திரிபு எனப்படும்.

திரிபு = பரிமாண மாற்றம்/ ஆரம்ப பரிமாணம்

திரிபின் வகைகள்
---------------

திரிபு மூன்று வகைப்படும்.

* நீட்சித் திரிபு

ஒரு கம்பியின் ஒரு முனையை இறுக்கமாக பொருத்தி மறுமுனையில் விசை செயற்படுத்தும் போது அதன் நீளம் அதிகரிக்கிறது.இதில் ஏற்படுகின்ற திரிபினை நீட்சித் திரிபு எனலாம். எனவே நீளத்தில் ஏற்படுகின்ற நீள அதிகரிப்பிற்கும், ஆரம்ப நீளத்திற்கும் உள்ள தகவே நீட்சித் திரிபு ஆகும்

நீட்சித் திரிபு= நீள அதிகரிப்பு/ ஆரம்ப நீளம்

* சறுக்குப் பெயர்ச்சி திரிபு

ஒரு பொருளின் மீது விசை செயற்படும் போதும், அதன் நீளம் அல்லது பருமன் ஆகியவற்றில் மாற்றம் ஏற்படாமல், உருவத்தில் மட்டும் மாற்றம் ஏற்படலாம். பொருளின் மீது தொடுவியல் விசை செயற்படுத்தும் போது அப்பொருள் திருப்பு விளைவிற்கு உட்பட்டு பொருளிலுள்ள அடுக்குகளுக்கு இடையே சார்புப்பெயர்ச்சி தோன்றுகிறது. எதனை சறுக்குப் பெயர்ச்சி என்பர். அடுக்கு சுற்றப்படுகின்ற கோணத்தினை சறுக்குப்பெயர்ச்சிக்கோணம் என்பர். இவ்வகையான திரிபினை சறுக்குப் பெயர்ச்சி திரிபு எனலாம்.

* பருமத்திரிபு

பரும மாற்றத்திற்கும்(v) சமநிலைப் பருமனுக்கும்(V) இடையிலான தகவு பருமத்திரிபு ஆகும்.

பருமத்திரிபு = பரும மாற்றம்/ சமநிலைப்பருமன் (v/V)
**சுரேகா மேரி**(*Surekha Marie*)(10 மார்ச்சு 1955 – 6 சூன் 2021) ஓர் இந்திய திரைப்பட நடிகையும், சின்னத்திரை நடிகையும் ஆவார். இவர் 1980களில் மலையாளம், தமிழ், தெலுங்கு மற்றும் கன்னடத் திரைப்படங்களில் முன்னணி நடிகையாக இருந்தார். இவர் அறிமுகமான முதல் திரைப்படம் இயக்குநர் பரதன் இயக்கத்தில் வெளியான *தகரா* என்ற மலையாளத் திரைப்படமாகும். இத்திரைப்படத்தில் தனது திறமையான நடிப்பை வெளிப்படுத்தினார்.

ஆரம்பக் கால வாழ்க்கை
--------------------

இவர் ஆந்திராவில் ஒரு கிறித்தவ குடும்பத்தில் பிறந்தார். இவரது தந்தை பி. ராமராவ் தொழிற்சாலை மேலாளராகவும், தாய் ஆசிரியராகவும் பணிபுரிந்தனர். இவரது சகோதரர் நவீன் என்பவராவார். இவரது தந்தைக்கு சென்னையிலுள்ள ஒரு வங்கியில் வேலை கிடைத்ததால் இவரது குடும்பம் தமிழ்நாட்டிற்கு குடிபெயர்ந்தது. இவர் தனது ஆரம்பக் கல்வியை சென்னையில் உள்ள ஹோலி ஏஞ்சல்ஸ் என்ற பள்ளியில் முடித்தார். இவர் ஒரு தெலுங்குத் நாடகத்தொடரை தயாரித்தும், ஒரு தெலுங்கு நாடகத் தொடரில் நடித்தும் உள்ளார்.

குடும்பம்
---------

இவர் 1995இல் டாக்டர். சீனிவாசன் என்பவரை மணந்தார். ஆனால், இத்திருமணம் விவாகரத்தில் முடிந்தது. இவருக்கு கேத்ரின் என்ற ஒரு மகள் இருக்கிறார். மேரி, திருமணத்திற்குப் பிறகு திரைத்துறையை விட்டு வெளியேறினார். அதன் பிறகு இவர் தனது தொழிலில் கவனம் செலுத்தினார். இவர் "சென்னை மீடியா பிளஸ்" என்ற தயாரிப்பு நிறுவனத்தை சொந்தமாக நடத்திவந்தார். இவர் 2012ஆம் ஆண்டில் வெளியான "மாஸ்டர்ஸ்" என்ற மலையாளத் திரைப்படத்தின் மூலம் மீண்டும் திரைப்படத்தில் நடிக்கத் துவங்கினார். இவர் குடும்பத்துடன் சென்னையில் வசித்து வந்தார்.

மேற்கோள்கள்
-----------

1. ↑  Surekha Death: ಕನ್ನಡ ಚಿತ್ರರಂಗದ ಹಿರಿಯ ನಟಿ ಸುರೇಖಾ ಹೃದಯಾಘಾತದಿಂದ ನಿಧನ (in கன்னட மொழி)
2. ↑  Nostalgia பரணிடப்பட்டது 2016-03-04 at the வந்தவழி இயந்திரம். Nostalgiamag.in. Retrieved on 12 November 2013.
3. ↑  "O Record with T.N.Gopakumar:Surekha". youtube.com. 27 November 2013 அன்று பார்க்கப்பட்டது.
4. ↑  ഭാഗ്യം കൊണ്ട് ആത്മഹത്യ ചെയ്തില്ലെന്ന് മാത്രം - articles,infocus\_interview - Mathrubhumi Eves பரணிடப்பட்டது 2011-11-26 at the வந்தவழி இயந்திரம். Mathrubhumi.com. Retrieved on 12 November 2013.

வெளியிணைப்புகள்
---------------

* ஐ.எம்.டி.பி இணையத்தளத்தில் சுரேகா மேரி
* Surekha at MSI
பாபிரஸ் காகிதத்தில் எழுதப்பட்ட எகிப்திய மன்னர்கள பட்டியலின் சுருளேடு
சாக்கடல் சுருள் ஏடுகள்
ஐக்கிய இராச்சியத்தின் சட்ட நூல்களின் சுருளேடுகள்
**சுருள் ஏடுகள்** (**scroll**) பாபிரஸ் போன்ற தடித்த காகிதம், ஆட்டுத்தோல், இளங்கன்றின் மெல்லிய தோல் மற்றும் மெல்லியச் செப்புத் தகடுகளில் எழுதுவதற்கு பயன்படுத்துவதாகும். இவைகளில் எழுதப்படும் கையெமுத்துப் பிரதிகள் சுருட்டி வைத்து பயன்படுத்துவதால் இதனை சுருள் ஏடுகள் என்று அழைக்கப்படுகிறது.

புது எகிப்திய இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சிக் காலத்தின் போது (கிமு 1279 – கிமு 1213), பாபிரஸ் எனும் தடித்த காகிதத்தில், பண்டைய எகிப்திய மன்னர்களின் பெயர்களுடன், வரலாற்றுக் குறிப்புகளை எழுதி வைத்தனர். இதனை துரின் மன்னர்கள் பட்டியல் என்பர்.

கிமு மூன்றாம் நூற்றாண்டின் நடுப் பகுதி முதல், கிபி 70 ஆண்டு வரை எஸ்சேனியர்கள் எனும் யூதக் குழுவினர் விவிலியம் மற்றும் விவிலியம் தொடர்பற்ற குறிப்புகளை பாபிரஸ் மற்றும் ஆட்டுத்தோல் மற்றும் செப்புத் தகடுகளில் அரமேயம் மற்றும் கிரேக்க மொழியில் எழுதி வைத்த சுருள் ஏடுகளை சாக்கடலின் வடமேற்கே உள்ள **கும்ரான்** குகைகளில் கிபி 1947-இல் கண்டுபிடித்தனர்.

பண்டைய எழுது பொருட்கள்
----------------------

* பாபிரஸ் எனும் தடித்த காகிதம்
* ஓலைச் சுவடி
* களிமண் பலகை
* மெழுகுப் பலகை

இதனையும் காண்க
--------------

* அபிதோஸ் மன்னர்கள் பட்டியல்
* துரின் மன்னர்கள் பட்டியல்
* பலெர்மோ கல்

மேற்கோள்கள்
-----------

1. ↑  Beal, Peter. (2008) "scroll" in *A Dictionary of English Manuscript Terminology 1450–2000* Online edition. ஒக்ஸ்போர்ட் பல்கலைக்கழகப் பதிப்பகம், 2008.  பரணிடப்பட்டது 2 சூன் 2013 at the வந்தவழி இயந்திரம் Retrieved 21 November 2013.
2. ↑  Turin King List
3. ↑  Essenes
4. ↑  Dead Sea Scrolls
5. ↑  Dead Sea Scrolls
6. ↑  சாக்கடல் ரகசியம் - சுருள்கள் சொல்லும் பொருள் கண்டுபிடிப்பு
7. ↑  'Dead Sea Scrolls' at the Museum of the Bible are all forgeries

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***சுருள் ஏடுகள்*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Scrolls***   
என்பதின் ஊடகங்கள் உள்ளன. 

* Digital Scrolling Paintings Project
* Encyclopaedia Romana: "Scroll and codex"
சதுரத்தின் சுழற்சியால் உருவான சுருள்வளையம்.
உருள்வளையம்
**சுருள்வளையம்** (*toroid*) என்பது நடுவில் துளையுள்ள ஒரு சுழற்சி மேற்பரப்பு. சுருள்வளையத்தின் சுழற்சி அச்சானது இத்துளையின் வழியே செல்லும்; மேலும் அது சுழற்சி மேற்பரப்பைச் சந்திக்காது. எடுத்துக்காட்டாக, ஒரு செவ்வகத்தை அதன் ஒரு விளிம்புக்கு இணையான கோட்டை அச்சாகக் கொண்டு சுழற்றக்கிடைக்கும் சுழற்சி மேற்பரப்பானது, செவ்வக வெட்டுமுகங்கொண்ட உள்ளீடற்ற வளையமாகக் கிடைக்கும். சுழற்றப்படும் வடிவம் சதுரமாக இருப்பின் சுருள்வளையத்தின் வெட்டுமுகம் சதுரமாக இருக்கும்.

இதேபோல சுழற்றப்படுவது வட்டமாக இருந்தால், உருவாகும் சுழற்சி மேற்பரப்பு உள்ளீடற்ற, வட்ட வெட்டுமுகங்கொண்ட வளையமாக இருக்கும். இது உருள்வளையம் (torus) என அழைக்கப்படுகிறது.

சுருள்வளையம் என்ற சொல், சுருள்வளையவடிவ பன்முகத்திண்மத்தையும் குறிக்கப் பயன்படுத்தப்படுகிறது. அப்போது அச்சுருள்வளையம் வட்டமானதாக இருக்கவேண்டியதில்லை; மேலும் அதற்கு ஒன்றுக்கு மேற்பட்ட துளைகளும் இருக்கலாம்.

உருள்வளையமானது, சுருள்வளையத்தின் ஒருவகையாகும். இனிப்புப் பண்டமான டோனட்டின் மேற்பரப்பாக உருள்வளையம் அமைகிறது. டோனட்டுகள் வட்டத்தகட்டைச் சுழற்றுவதால் உருவாகும் உருள்வளைய வடிவ திடப்பொருட்களாகும்.

சமன்பாடுகள்
-----------

ஒரு சுருள்வளையமானது அதன் சுழற்சி ஆரத்தைக் கொண்டு குறிக்கப்படுகிறது. சுழற்சி ஆரத்தின் அளவானது சுழலும் வடிவத்தின் மையப்புள்ளியிலிருந்து கணக்கிடப்படுகிறது. சுழலும் வடிவங்கள் சமச்சீர் வடிவங்களெனில், சுருள்வளையங்களின் மேற்பரப்பளவையும் கனவளவையும் கணக்கிட முடியும்:

### சதுரச் சுருள்வளையம்

ஒரு சதுரச் சுருள்வளையத்தின் கனவளவு (V), மேற்பரப்பளவு (S) இரண்டும் கீழுள்ள சமன்பாடுகள் மூலம் பெறப்படுகின்றன. 

சதுர வெட்டுமுகத்தின் பரப்பளவு A; சுழற்சி ஆரம் R எனில்:

{\displaystyle V=2\pi RA}
{\displaystyle S=2\pi RC}
### வட்டச் சுருள்வளையம்

ஒரு வட்டச் சுருள்வளையத்தின் கனவளவு (V), மேற்பரப்பளவு (S) இரண்டும் கீழுள்ள சமன்பாடுகள் மூலம் பெறப்படுகின்றன. 

வட்ட வெட்டுமுகத்தின் ஆரம் r; மொத்த வடிவின் ஆரம் R எனில்:

{\displaystyle V=2\pi ^{2}r^{2}R}
{\displaystyle S=4\pi ^{2}rR}

மேற்கோள்கள்
-----------

1. ↑  Weisstein, Eric W. "Toroid", *MathWorld*.
2. ↑  Stewart, B.; "Adventures Among the Toroids:A Study of Orientable Polyhedra with Regular Faces", 2nd Edition, Stewart (1980).
**முற்றறிவு** (*Omniscience*)என்பது முழுதுணரும் அறிவு, அதாவது, அனைத்தையும் அறியுந் திறனாகும். ஒற்றைக்கடவுட் கோட்பாடுகொண்ட சீக்கியம், ஆபிரகாமிய மதங்கள் ஆகியவற்றில் முற்றறிவு கடவுளின் பண்பாகும். ஆனால் சைனம் (அல்லது சமணம்) போன்ற மதங்களில் அது எந்த ஒரு தனிமனிதனாலும் எட்டக்கூடிய பண்புந் திறனுமாகும்.

புத்தச் சமயத்தில் முற்றறிவுபற்றி அதன் உட்பிரிவுகளைப் பொறுத்துப் பல்வேறுபட்ட நம்பிக்கைகள் நிலவுகின்றன.

#### எண்குணம்

முற்றறிவு என்னுமிது தொல்லிந்தியப் பண்பாட்டில் வழக்கமாகக் கூறப்படும் எண்குணம் என்ற தொகையில் அடங்கும் சிறப்பான ஒரு பண்பாகும்.

அருகனெண்குணம் என்ற சமண வகைப்பாட்டில் அது கடையிலாவறிவு எனப்படுகிறது. ஆனால் சிவனெண்குணம் என்ற வகைப்பாட்டில் அது முற்றுமுணர்தல் அல்லது குறைவிலறிவுடைமை எனப்படுகிறது.

##### மற்ற ஈடான பெயர்கள்

| தமிழ்ப்பெயர்கள் |
| --- |
| முற்றறிவு |
| கடையிலாவறிவு |
| முற்றுமுணர்தல் |
| முற்றுணர்வு |
| குறைவிலறிவுடைமை |
| வரம்பில்காட்சி |
| **வடமொழிப்பெயர்கள்** |
| சர்வக்கியானம் |
| சர்வஞ்ஞத்துவம் |
| மனனம் |
| அகண்டாகாரஞானம் |

மேற்கோள்கள்
-----------

1. ↑  "Omniscience".
2. ↑  "omniscience".
சென்னை பெண்கள் மேனிலைப் பள்ளி, இராட்லர் தெரு - மேல்நிலை வகுப்புகள் கட்டிடம் ஒரு மாலைப் பொழுதில்
**சென்னை பெண்கள் மேனிலைப் பள்ளி, இராட்லர் தெரு** சென்னை நகரின் சூளைப் பகுதியில் அமைந்துள்ள மேல்நிலைப் பள்ளி, 24 ஆகஸ்டு 1945ல் வள்ளல் பாலைய்ய நாயுடு அவர்கள் வழங்கிய நிலத்தில், நடுநிலைப்பள்ளியாக தொடங்கப்பட்டது. 19 ஆகஸ்டு 1961ல் உயர்நிலைப்பள்ளியாகவும், 17 ஜூலை 1978ல் மேல்நிலைப் பள்ளியாகவும் தரம் உயர்ந்து, இன்று சூளைப் பகுதியில் ஏழை எளிய குடும்பங்களை சேர்ந்த பெண் குழந்தைகளின் கல்விக்கு பெரிதும் பயன்பட்டுவருகின்றது.

நிர்வாகம் மற்றும் ஆசிரியர்கள்
-----------------------------

இந்த சென்னைப் பள்ளி, சென்னை மாநகராட்சி, கல்வித் துறையின் நிர்வாகத்தின் கீழ் நிர்வகிக்கப்படுகிறது. சுமார் 2500 மாணவிகள் பயிலும் இப்பள்ளியில், 85 ஆசிரிய, ஆசிரியைகள் பணியாற்றிவருகின்றனர்.

வகுப்புகள் மற்றும் பாடப்பிரிவுகள்
---------------------------------

* 6 முதல் 10ம் வகுப்பு வரை தமிழ், தெலுங்கு மற்றும் ஆங்கில வழியில் கணிதம், அறிவியல் மற்றும் சமூக அறிவியல் பாடங்கள் போதிக்கப்படுகிறது.
* 11 மற்றும் 12ம் வகுப்புகளுக்கு கீழ்காணும் பாடப்பிரிவுகளில் வகுப்புகள் நடத்தப்படுகிறது.

| பாடப்பிரிவு குறியீட்டு எண் | பாடங்கள் | பயிற்று மொழி |
| --- | --- | --- |
| 102 | இயற்பியல், வேதியியல், கணிப்பொறி அறிவியல், கணிதவியல் | ஆங்கிலம் |
| 103 | இயற்பியல், வேதியியல், உயிரியல், கணிதவியல் | தமிழ் மற்றும் ஆங்கிலம் |
| 204 | இயற்பியல், வேதியியல், உயிரியல், செவிலியர் பயிற்சி | தமிழ் |
| 207 | இயற்பியல், வேதியியல், உயிரியல், மனையியல் | தமிழ் |
| 208 | இயற்பியல், வேதியியல், தாவரவியல், விலங்கியல் | தமிழ் |
| 302 | கணிப்பொறி அறிவியல், வணிகவியல், கணக்குப் பதிவியல், பொருளியல் | ஆங்கிலம் |
| 308 | வணிகவியல், கணக்குப் பதிவியல், பொருளியல், வணிகக் கணிதம் | தமிழ் மற்றும் ஆங்கிலம் |
| 402 | கணிப்பொறி அறிவியல், வரலாறு, புவியியல், பொருளியல் | தமிழ் மற்றும் தெலுங்கு |
| 441 | மனையியல், ஆடைவடிவமைத்தல் மற்றும் தயாரித்தல் (தொழிற்கல்வி) | தமிழ் |
| 442 | மனையியல், ஊட்டச்சத்துணவியல் (தொழிற்கல்வி) | தமிழ் |

* வரையறுக்கப்பட்ட பாடதிட்டத்துடன், இசை, விளையாட்டு போன்ற இணைக் கல்வி பாடங்களும் மாணவிகளுக்கு போதிக்கப்பட்டு வருகின்றது
* நாட்டு நலப் பணித் திட்டம், சாரணியர் இயக்கம், இளம் செஞ்சிலுவை சங்கம் ஆகியவையும் சிறப்பாக செயல்படுத்தப்படுகிறது.

முகவரி
------

**சென்னை பெண்கள் மேனிலைப் பள்ளி**  

எண்: 3, இராட்லர் தெரு, சூளை,சென்னை-600112  

மண்டலம்: 7 வட்டம்: 102  

தமிழ்நாடு, இந்தியா  

(டவுட்டன் மணி கூண்டு அருகில்; இந்தியன் ஓவர்சீஸ் வங்கி-புரசைவாக்கம் கிளை அருகில் உள்ள தெரு)  

தொலைபேசி எண்: +91-044-26402468  

மின் அஞ்சல்: cghssrotler112@gmail.com  

அருகாமை இரயில் நிலையம்: சென்னை சென்ட்ரல் மற்றும் சென்னை எழும்பூர்  

பேருந்து எண்கள்:  

சென்னை கோயம்பேட்டிலிருந்து:59, 59A, 59B, 59D, 159, 159A, 159B  

சென்னை பாரிமுனையிலிருந்து:7B, 7C, 7E, 7F, 7G, 7H, 7K, 7L, 7M, 42B, 42D, 64, 64A, 64B, 64C, 64D, 142, 242  

இதர இடங்களிலிருந்து: 29, 29A, 29B, 29D, 29L, 37, 37D, 38C, 138C  

அருகாமை பேருந்து நிறுத்தம்: டவுட்டன் அல்லது புவனேஷ்வரி

வெளி இணைப்புகள்
---------------

* இணைய தளம் பரணிடப்பட்டது 2013-04-26 at the வந்தவழி இயந்திரம்
**புத்தாண்டு நாள்** (*புத்தாண்டு தினம்*; *புதுவருடப் பிறப்பு*; *வருடப் பிறப்பு*; *New Year's Day*) சனவரி 1 அன்று உரோமானியப் பேரரசில் கிமு 45 இலிருந்து கடைபிடிக்கப்பட்டு வரும் நவீன கிரெகோரியின் நாட்காட்டி, மற்றும் யூலியன் நாட்காட்டி ஆகியவற்றின் முதல் நாளாகும். உரோமானியர்கள் இந்தப் புத்தாண்டு நாளினை ஜானுஸ் என அழைக்கப்படும் வாயில்களின், கதவுகளின் கடவுளுக்காகவே வழங்கிவந்தனர். அந்தக் கடவுளின் பெயரைக் கொண்டே ஆண்டின் முதல் மாதமான இது ஜனவரி (சனவரி) என்று அழைக்கப்படுகிறது. இயேசுவின் விருத்த சேதன விழா நாளும் இந்நாளிலேயே ஆங்கிலிக்கன் தேவாலயம், லுத்தரன் தேவாலயம் ஆகிய பிரிவுகளைச் சேர்ந்தவர்களால் கொண்டாடப்படுகிறது. இந்நாட்களில் பல உலக நாடுகளும் கிரெகோரிய நாட்காட்டியையே தங்களது பொதுவான நாட்காட்டியாகப் பயன்படுத்துகின்றனர். மேலும், இந்தப் புத்தாண்டு நாளே உலகின் அதிகமாகக் கொண்டாடப்படும் பொது விடுமுறை நாளாகும். இது ஒவ்வொரு கால மண்டலத்திலும் நள்ளிரவில் புத்தாண்டு பிறக்கும்போது வாணவெடிகள் வெடித்துக் கொண்டாடப்படுகிறது.

மேற்கோள்கள்
-----------

1. ↑  பண்டைய (குடியரசுக்கால) உரோமானிய நாட்காட்டியில், புத்தாண்டு சனவரி 1 ஆம் நாளுக்கு சில நாட்களுக்கு முன்னர், டிசம்பர் 23 அல்லது 25 இற்குக் கிட்டவாக, சட்டர்னாலியா என்ற உரோமைப் பெருவிளழாவின் இறுதில், ஆரம்பித்தது.
2. ↑  McKim, Donald K. (1996). *Dictionary of Theological Terms*. Westminster John Knox Press. பக். 51. பன்னாட்டுத் தரப்புத்தக எண்:0664255116. .
3. ↑  Hobart, John Henry (1840). *A Companion for the festivals and fasts of the Protestant Episcopal Church*. Stanford & Co.. பக். 284. .

இவற்றையும் பார்க்கவும்
----------------------

* புத்தாண்டுத் தீர்மானம்
புரோபார்கைல் தொகுதியின் வேதி அமைப்பு
கரிம வேதியியலில் **புரோபார்கைல்** *(Propargyl)* என்பது 2- புரோபீனைலின் ஓர் ஆல்க்கைல் வேதிவினைக் குழுவாகும். மூலக்கூற்று அமைப்பு HC≡C−CH2− எனப் பெற்றிருக்கும் இச்சேர்மம் ஆல்க்கைன் புரோப்பீனில் இருந்து வருவிக்கப்படுகிறது.

புரோபார்கைலிக் என்ற சொல் ஆல்க்கைனைல் தொகுதியை அடுத்த ஒரு வகை மூலக்கூற்று கட்டமைப்பின் நிறைவுற்றத் தன்மையைக் (sp3-கலப்பினம்) குறிக்கிறது. புரோப்பீன் மற்றும் அர்செண்டம் எனப்படும் கனிம வேதியியல் தனிமம் வெள்ளி முதலியவற்றின் கலப்பில் இருந்து புரோபார்கைல் என்ற பெயர் பெறப்பட்டுள்ளது. விளிம்புநிலை ஆல்க்கைன்கள் குறிப்பாக வெள்ளி உப்புகளுடன் நிகழ்த்தும் வினை இப்பெயருக்கான அடிப்படையாகும். 

ஒரினபுரோபார்கைலிக் என்ற சொல்லும் இதே முறையில் பொருள் கொள்ளப்படுகிறது. 

* மூலக்கூற்று கட்டமைப்பின் நிறைவுற்ற நிலைக்கு அடுத்துள்ள புரோபார்கைலிக் தொகுதி மற்றும் ஆல்க்கைன் பகுதிக் கூறின் இரண்டு பிணைப்புகள்.
* ஒரு 3-பியூட்டைனைல் பிரிவு HCC-CH2CH2- அல்லது பதிலீட்டு செய்யப்பட்ட ஒத்திசைவினம்.

மேற்கோள்கள்
-----------

1. ↑  Ferreira, Franck; Denichoux, Aurélien; Chemla, Fabrice; Bejjani, Joseph (2004). "Highly Diastereoselective Syntheses of Propargylic Acid and Homopropargylic Systems". *Synlett* (12): 2051–2065. doi:10.1055/s-2004-832816.

இவற்றையும் காண்க
----------------

* அல்லைல்
* வைனைல்
* எத்தினைல்
* புரோபார்கைல் குளோரைடு
* புரோபார்கைல் ஆல்ககால்
* புரோபார்கைல் புரோமைடு
* புரோபிலிக் அமிலம்
**மாச்சாங்** (மலாய் மொழி: *Machang*; ஆங்கிலம்: *Machang*) என்பது மலேசியா, கிளாந்தான் மாநிலத்தில்; மாச்சாங் மாவட்டத்தில் உள்ள ஒரு நகரம். 

மாநிலத் தலைநகர் கோத்தா பாருவில் இருந்து 44 கி.மீ.; கோலாலம்பூர் மாநகரில் இருந்து 298 கி.மீ. தொலைவில் அமைந்துள்ளது.

பொது
----

குதிரை மாம்பழம் என்று அழைக்கப்படும் மாச்சாங் மாம்பழம் *(Mangifera foetida)* என்பதன் மலாய் பெயரில் இருந்து இந்த இடத்திற்குப் மாச்சாங் என்று பெயரிடப்பட்டது.

மாச்சாங் எனும் பெயரில் கம்போங் மாச்சாங் *(Kampung Machang)* எனும் கிராமம் உள்ளது. 1880-ஆம் ஆண்டில் செனிக் அவாங் கெச்சிக் *(Senik Awang Kecik)* என்பவரின் தலைமையில் குடியேறிய ஒரு குழுவினரால் கம்போங் மாச்சாங் எனும் கிராமம் உருவாக்கப்பட்டது.

இந்தக் கிராமத்தில் இருந்துதான் மாச்சாங் நகரமும் உருவானது.

கில்மார்ட் பாலம்
----------------

கிளாந்தான் ஆற்றின் குறுக்கே தானா மேராவுக்கு அருகில் வரலாற்றுச் சிறப்புமிக்க ஓர் இரயில் பாலம் உள்ளது. அதன் பெயர் கில்மார்ட் பாலம் *(Guillemard Bridge).* இந்தப் பாலம் மலேசியாவிலேயே மிக நீளமான இரயில் பாலமாகும். இதன் கட்டுமானம் 1920-இல் தொடங்கி 1924-இல் நிறைவு அடைந்தது.

கில்மார்ட் எனும் பெயர், சர் லாரன்ஸ் கில்மார்ட் *(Sir Laurence Guillemard)* என்பவரின் பெயரில் இருந்து எடுக்கப்பட்டது. இவர் அப்போது நீரிணை குடியேற்றங்களின் ஆளுநராகவும், மலாயாவின் உயர் ஆணையராகவும் இருந்தவர்.

### ஜப்பானிய படையெடுப்பு

மலாயா மீதான ஜப்பானிய படையெடுப்பின் போது, ஜப்பானிய இராணுவ துருப்புக்களின் முன்னேற்றத்தைத் தடுப்பதற்காக, 1941 டிசம்பர் 12-ஆம் தேதி பிரித்தானியத் துருப்புக்களால் இந்த பாலம் வெடி வைத்துத் தகர்க்கப்பட்டது.

பின்னர் இந்த இரயில் பாலம் விரைவில் பழுதுபார்க்கப்பட்டு, 1948 செப்டம்பர் 7-ஆம் தேதி போக்குவரத்துக்கு மீண்டும் திறக்கப்பட்டது. இந்தப் பாலத்திற்கு அருகில் மேலும் ஒரு புதிய பாலம் கட்டப்பட்டது. அதனால் கில்மார்ட் பாலம் இப்போது இரயில்களுக்கு மட்டுமே பயன்படுத்தப்படுகிறது.

மேற்கோள்கள்
-----------

1. ↑  "Latar Belakang". 11 November 2015. 27 அக்டோபர் 2020 அன்று மூலம் பரணிடப்பட்டது. 1 ஜூன் 2022 அன்று பார்க்கப்பட்டது.
2. ↑  "Raremaps.com". 10 January 2017 அன்று பார்க்கப்பட்டது.

| * பா
* உ
* தொ
 கிளாந்தான் மாநிலம்  |
| --- |
| தலைநகரம்: கோத்தா பாரு; அரச நகரம்: குபாங் கிரியான் |
| நிர்வாகப்பிரிவுகள் | 

|  |  |
| --- | --- |
| மாவட்டங்கள்(Jajahan) | 
* பாச்சோக் மாவட்டம்
* குவா மூசாங் மாவட்டம்
* ஜெலி மாவட்டம்
* கோத்தா பாரு மாவட்டம்
* கோலா கிராய் மாவட்டம்
* மாச்சாங் மாவட்டம்
* பாசீர் மாஸ் மாவட்டம்
* பாசீர் பூத்தே மாவட்டம்
* தானா மேரா மாவட்டம்
* தும்பாட் மாவட்டம்

 |
| நகரங்கள் | 
* பாச்சோக்
* புக்கிட் பூங்கா
* தாபோங்
* குவா மூசாங்
* ஜெலி
* கெத்தேரே
* கோத்தா பாரு
* கோலா கிராய்
* குபாங் கிரியான்
* மாச்சாங்
* பாசீர் மாஸ்
* பாசீர் பூத்தே
* பெங்காலான் செப்பா
* ரந்தாவ் பாஞ்சாங்
* தானா மேரா
* தும்பாட்

 |

 |
**கடம்பங்குடி** என்பது இந்தியாவில் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.

மக்கள்தொகை
----------

2011 மக்கள் தொகை கணக்கெடுப்பின்படி கடம்பங்குடி கிராமத்தின் மக்கள் தொகை 1329 ஆகும், இதில் 674 ஆண்கள் மற்றும் 655 பெண்கள் 2011 மக்கள் தொகை கணக்கெடுப்பின்படி.

கடம்பங்குடி கிராமத்தில் 0-6 வயதுடைய குழந்தைகளின் மக்கள் தொகை 167 ஆகும், இது கிராமத்தின் மொத்த மக்கள் தொகையில் 12.57% ஆகும். கடம்பங்குடி கிராமத்தின் சராசரி பாலின விகிதம் 972 ஆகும், இது தமிழ்நாட்டின் மாநில சராசரியான 996 ஐ விடக் குறைவு. 2011 மக்கள் தொகை கணக்கெடுப்பின்படி கடம்பங்குடியின் குழந்தை பாலின விகிதம் 876 ஆகும், இது தமிழக சராசரியான 943ஐ விடக் குறைவு.

கடம்பங்குடி கிராமம் தமிழ்நாட்டுடன் ஒப்பிடுகையில் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், கடம்பங்குடி கிராமத்தின் எழுத்தறிவு விகிதம் 76.42% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு ஆகும். கடம்பங்குடியில் ஆண்களின் எழுத்தறிவு விகிதம் 82.05% ஆகவும், பெண்களின் எழுத்தறிவு விகிதம் 70.71% ஆகவும் உள்ளது.

மேற்கோள்கள்
-----------

1. ↑  "Kadambangudi Village Population - Thanjavur - Thanjavur, Tamil Nadu". *www.census2011.co.in*. 2022-08-30 அன்று பார்க்கப்பட்டது.
சுமார் 1938களில் மதீனா கட்டிடம்.
**மதீனா கட்டிடம்** ( *Madina building* ) என்பது வக்ஃப் வாரிய சொத்தாகும். மேலும் இது ஹஜ் யாத்ரீகர்களுக்கு சேவை செய்யும் நோக்கில் கட்டப்பட்டுள்ளது.

வரலாறு
------

சவூதி அரேபியாவின் புனித நகரமான மதீனாவில் வசிக்கும் முஸ்லிம்களுக்கு ஆதரவளிக்கும் நோக்கில் இக்கட்டிடம் கட்டப்பட்டது. இந்த கட்டிடம் மூலம் பெறப்படும் வாடகை மதீனாவின் ஹெஜாஸில் வசிப்பவர்கள் மத்தியில் விநியோகிக்கப்பட்டது. நவாப் அல்லாதீனின் குடும்பம் இதற்கு முக்கிய காரணமாக இருந்தது.  இந்தக் கட்டிடத்தில் சுமார் 200 கடைகளும் 100 குடியிருப்புகளும் உள்ளன.

வணிகப் பகுதி
------------

மதீனா கட்டிடம் இந்தியாவின் ஐதராபாத்தின் மிகப் பழமையான வணிக புறநகர்ப் பகுதியாகும். இது வரலாற்று புகழ் பெற்ற சார்மினருக்கு மிக அருகில் உள்ளது.  இது ஐதராபாத்தில் உள்ள ஒரு முக்கிய பாரம்பரிய சில்லறை வீதி. இக்கட்டிடம் அண்டை வணிகப் பகுதிகளான பதர்கட்டி, ஷெஹ்ரான், சார்மினார், இலாட் பஜார் ஆகியவற்றுடன் இணைக்கப்பட்டுள்ளது. இது பெண்களுக்காகவும், மணப்பெண்களுக்காகவும் பிரத்யேகமாக கடைகளைக் கொண்டுள்ளது. மேலும் தினமும் மில்லியன் கணக்கில் வணிகங்கள் இந்த பிராந்தியத்தில் செய்யப்படுகின்றன.  திருமண ஆடைகளில் பெரும்பாலானவை அண்டை மாநிலங்களான, அமெரிக்கா, ஐரோப்பா, மத்திய கிழக்கு, பாக்கித்தான், வங்காளதேசம் போன்ற பல நாடுகளுக்கு ஏற்றுமதி செய்யப்படுகின்றன. புனித ரமலான் மாதத்தில் இங்கு மக்கள் கூட்டம் அதிகமாக இருக்கும். 

தெருவில் நகர அடிப்படை உணவு உணவுகளை வழங்கும் பல உணவகங்கள் உள்ளன, மதீனா உணவு விடுதி போன்ற சில பிரபலமான ஐதராபாத்து உணவகங்கள் உள்ளன. இது அனைத்து பிரபலமான ஐதராபாத்து உணவுகளையும் வழங்குகிறது. புனித ரமலான் மாதத்தில் வழங்கப்படும் ஐதராபாத்து கலீமுக்கு இவை மிகவும் பிரபலமாக உள்ளன.

### மதீனா உணவு விடுதி

1947 ஆம் ஆண்டில் கட்டிடத்தின் வெளியே மதீனா உணவு விடுதி திறக்கப்பட்டது.

போக்குவரத்து
------------

தெலங்காணா மாநில அரசின் பேருந்து நிறுவனம் பேருந்துகளை இயக்குகின்றன. இது நகரின் அனைத்து பகுதிகளையும் இணைகிறது. அருகிலுள்ள எம்.எம்.டி.எஸ் தொடர் வண்டி நிலையம் யாகுத்புரா அல்லது மலக்பேட்டில் உள்ளது .

மேற்கோள்கள்
-----------

1. ↑  "Waqf". Aug 31, 2018.
2. ↑  Warren, Frederick Ilchman; Stanley, Nider Katz; Edward, L.Queen (1998). *Philanthropy in the World's traditions*. Indiana University Press. பக். 294–295. பன்னாட்டுத் தரப்புத்தக எண்:0-253-33392-X.. பார்த்த நாள்: 15 June 2012.
3. ↑  Staff Reporter. "Fire at Madina building". .
4. ↑  Bollards to go between Madina and Charminar
5. ↑  "Textile traders mull moving out of Hyderabad". *The Times of India*. 20 June 2013. .
6. ↑  Ramzan sans haleem from Madina Hotel
7. ↑  parasa, Rajeswari (2018-05-17). "Hyderabad: New Madina opens, no resemblance to the past". *Deccan Chronicle* (ஆங்கிலம்). 2019-05-31 அன்று பார்க்கப்பட்டது.
8. ↑  "Hyderabad: Rahul Gandhi will have a dinner in Madina hotel". *The Siasat Daily* (ஆங்கிலம்). 2018-08-04. 2019-05-31 அன்று பார்க்கப்பட்டது.